**SPRÁVA Z REALIZÁCIE PROJEKTU SKCH „KLIMATICKÉ ZMENY“**

Do projektu Slovenskej katolíckej charity **„Klimatické zmeny“** sa zapojili študenti 3.B triedy Pedagogickej a sociálnej akadémie sv. Andreja - Svorada a Benedikta v Trenčíne.

Počas vyučovacej hodiny predmetu Biológia a starostlivosť o zdravie mali študenti možnosť sledovať film „Natwange – Radujme sa“, potom nasledovala diskusia o znečisťovaní životného prostredia a klimatických zmenách atmosféry a ich negatívnom dopade najmä na najchudobnejšie časti sveta, predovšetkým Afriku. Študenti mali možnosť oboznámiť sa s odbornými informáciami o klimatických zmenách sledovaním prezentácie. Získané poznatky ich inšpirovali k zodpovednejšiemu prístupu k ochrane životného prostredia a k väčšej solidarite s ľuďmi tretieho sveta.

Projekt bol oživujúcim doplnením preberaného učiva vrámci tematického celku „Človek a prostredie“ a materiály z tohto projektu budú v budúcnosti cennou učebnou pomôckou aj pre študentov ostatných ročníkov našej školy.

Ďakujem pracovníkom Slovenskej katolíckej charity a teším sa na ďalšiu spoluprácu pri výchove a vzdelávaní mládeže. V prílohe zasielam fotodokumentáciu z vyučovacej hodiny.

S pozdravom

Mgr. Zuzana Oravcová, učiteľka biológie